Սաֆիա Ֆարկաշ

**Սաֆիա Ֆարկաշ Կադդաֆի** (, , օրիորդական ազգանունը՝ Ֆարկաշ), լիբիացի գործարար կին, Լիբիայի նախկին ղեկավար Մուամմար Կադդաֆիի այրին, Լիբիայի նախկին առաջին տիկինը։ Նա Կադդաֆիի ութ կենսաբանական երեխաներից յոթի մայրն է, որոնցից մի քանիսը մասնակցել են նրա ռեժիմին։

## Վաղ տարիներ
Նրա ծագման մասին գոյություն ունի երկու տարբեր պատմություն։
Ավելի տարածված տարբերակով՝ Ֆարկաշը ծագում է Լիբիայի արևելյան բարասա ցեղից, ծնվել է Էլ Բեյդաում և կրթություն է ստացել  բուժքույրի կրթություն։

Ոչ տարածաված տարբերակն այն է, որ նա Բոսնիա և Հերցեգովինայի Մոստար քաղաքից է և ունի բոսնիացի խորվաթական կամ հունգարական ծագում։

## Անձնական կյանք
Ֆարկաշը Կադդաֆիին հանդիպել է 1970 թվականին, երբ նա հոսպիտալացված է եղել ապենդիցիտի պատճառով։ Նույն թվականին նրանք ամուսնացել են Տրիպոլիում, և նա դարձել է Կադդաֆիի երկրորդ կինը։

Ֆարկաշը Կադդաֆիի հետ ունեցել է յոթ կենսաբանական և երկու որդեգրված երեխա։

## Երեխաները
Սեյֆ ալ-Իսլամ Կադդաֆի (1972 թ. հունիսի 25֊2026 թ. փետրվարի 3) ֊ ճարտարապետ, որը երկար ժամանակ համարվել է Կադդաֆիի հնարավոր իրավահաջորդը։ Նա բանակցություններ է վարել Իտալիայի և ԱՄՆ-ի հետ, սպանվել է 2026 թվականի փետրվարի 3-ին, Լիբիայի Էզ-Զինտան քաղաքում գտնվող իր նստավայրում։

Սաադի Կադդաֆի (ծնված՝ 1973 թ. մայիսի 25) ֊ նախկին պրոֆեսիոնալ ֆուտբոլիստ և Լիբիայի հատուկ նշանակության ուժերի նախկին հրամանատար։ 2014 թվականին արտահանձնվել է Նիգերից Լիբիա։ 2021-ից հետո ենթադրվում է, որ բնակվում է Թուրքիայում։

Մութազիմ Կադդաֆիի (1974 թ. դեկտեմբերի 18֊2011 թ. հոկտեմբերի 20) ֊ Լիբիայի բանակի փոխգնդապետ և ազգային անվտանգության խորհրդական։ Սպանվել է Սիրտ քաղաքի ճակատամարտից հետո՝ հոր հետ։

Հաննիբալ Կադդաֆի (ծնված՝ 1976 թ. սեպտեմբերի 20) ֊ աշխատել է նավթային փոխադրումների պետական ընկերությունում։ Հայտնի է Եվրոպայում միջադեպերով՝ ոստիկանների վրա հարձակում, հարբած մեքենա վարում և այլն։

Աիշա Կադդաֆի (ծնված՝ 1977 թ. դեկտեմբերի 25) ֊ իրավաբան։ Մասնակցել է Սադամ Հուսեյնի պաշտպանության թիմին, ունի չորս երեխա։ Նրա երկու երեխաները սպանվել են ՆԱՏՕ-ի հարվածների հետևանքով 2011 թվականին։

Սեյֆ ալ-Արաբ Կադդաֆի (1982֊2011 թ. ապրիլի 30) ֊ Լիբիայի քաղաքացիական պատերազմի ժամանակ ծառայել է բանակում։ Սպանվել է ՆԱՏՕ-ի ռմբակոծության ժամանակ (վիճարկվող տեղեկություն)։

Խամիս ալ-Կադդաֆիի (1983 թ. մայիսի 27֊2011 թ. օգոստոսի 29)֊Կադդաֆիի էլիտար բրիգադի հրամանատար։ Ենթադրաբար սպանվել է մարտերի ժամանակ։ Նաև ենթադրվում է, որ ընտանիքը որդեգրել է երկու երեխա՝ Հանա և Միլադ։

Հանա Կադդաֆի ֊ ըստ որոշ տեղեկությունների՝ մահացել է 1986 թվականի ԱՄՆ ռմբակոծության ժամանակ, սակայն կան տվյալներ, որ նա կարող էր ողջ մնացած լինել կամ նույն անունով երկրորդ դուստր էր որդեգրվել։

Ընտանիքի հիմնական բնակավայրը եղել է Տրիպոլիի Բաբ ալ-Ազիզիա ռազմական համալիրում։

## Բիզնես և այլ գործունեություն
Ֆարկաշն ամուսնության սկզբնական շրջանում պահպանել է ցածր հրապարակային ակտիվություն, սակայն 2009 թվականին Լոքերբիի ահաբեկչության մեղադրյալի ազատ արձակումից հետո դարձել է ավելի հրապարակային։ Նա հանդիսանում է «Buraq Air» ավիաընկերության սեփականատերը։

## Լիբիայի քաղաքացիական պատերազմ
Քաղաքացիական պատերազմի ընթացքում նա մնացել է ամուսնու և ընտանիքի հետ Տրիպոլիում։
ՄԱԿ-ի և եվրոպական երկրների պատժամիջոցների արդյունքում սառեցվել են նրա վերահսկողության տակ գտնվող մեծածավալ ակտիվներ։

2011 թվականի օգոստոսին ընտանիքը հեռացել է Տրիպոլիից։ Օգոստոսի 29-ին հայտարարվել է, որ նա երեխաների հետ անցել է Ալժիր։

2012 թվականին տեղափոխվել է Օման, որտեղ ստացել է քաղաքական ապաստան։

2023 թվականի տվյալներով՝ ենթադրվում է, որ բնակվում է Եգիպտոսի Կահիրե քաղաքում։

## Պատժամիջոցներ
2012 թվականին Արաբական Միացյալ Էմիրությունների կենտրոնական բանկը կարգադրել է սառեցնել նրա և Կադդաֆիի ռեժիմի բարձրաստիճան պաշտոնյաների հաշիվները՝ ՄԱԿ-ի Անվտանգության խորհրդի 1970 բանաձևի համաձայն։

2016 թվականին նրան թույլատրվել է վերադառնալ Լիբիա՝ քաղաքական կայունացման գործընթացի շրջանակում։

## Ծանոթագրություններ

## Արտաքին հղումներ

Կատեգորիա:Առաջին տիկիններ
Կատեգորիա:Պետությունների ղեկավարների ամուսիններ